OzLabs/hebrew-wiki-articles huggingface dataset:
שון קינן

שון מרטין רקס קינן (באנגלית: Sean Martyn Rex Keenan; נולד ב-18 בינואר 1993) הוא שחקן אוסטרלי.

== ביוגרפיה ==
שון מרטין רקס קינן נולד ב-18 בינואר 1993 בעיירה בסלטון במדינת אוסטרליה המערבית שבאוסטרליה ולאחר מכן עבר לסידני. <ref></ref> <ref></ref> <ref></ref> לקינן אחות תאומה בשם לילי. 

== קריירה ==

קינן שיחק בתפקיד הראשי בשתי עונות של סדרת הטלוויזיה האוסטרלית לילדים, "לוקי לאונרד" בין 2007 ל-2010, ובתפקיד גארי הנסי בסדרה "Puberty Blues" משנת 2012 עד 2014.

בשנת 2011, קינן הופיע במספר סדרות טלוויזיה, כולל "Cloudstreet".
בשנת 2013 הופיע בסרט הקולנוע "דריפט".

בשנת 2015 שיחק בסרט "Strangerland" ובסרט "Is This the Real World", עליו קיבל ביקורות מצוינות על משחקו.

בשנת 2017 הופיע בסרט הקולנוע "Australia Day".
בשנת 2019 הופיע בסרט הקולנוע ההיסטוריה האמיתית של כנופיית קלי בתפקיד ג'ו בירן.

במרץ 2021 פורסם כי קינן לוהק לתפקיד ראשי בסדרת הטלוויזיה באלי 2002 המבוססת על אירועי הפיגועים בבאלי בשנת 2002.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2013
|Drift
| אנדי קלי הצעיר
|
|-
| rowspan="2" | 2015
|Strangerland
| סטיב רוברטסון
|
|-
|Is This the Real World
|מארק
|
|-
| 2016
|מטרה קשוחה 2 <small>(אנ')</small>
| טוביאס צימינג
|
|-
| 2017
|Australia Day
| דין פטרסון
|
|-
| 2019
|ההיסטוריה האמיתית של כנופיית קלי
| ג'ו ביירן <small>(אנ')</small>
|
|-
| rowspan="2" | 2021
| כוחו של הכלב
| סוון
|
|-
|ניטראם <small>(אנ')</small>
|ג'יימי
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! class="unsortable" | הערות
|-
| 2007–2010
|Lockie Leonard
| לאאלן "לוקי" לאונרד
| תפקיד ראשי (2 עונות); 52 פרקים
|-
| 2011
| Cloudstreet
|טד פיקלס
| מיני-סדרה
|-
| 2012–2014
|Puberty Blues
| גארי הנסי
| תפקיד ראשי (2 עונות); 17 פרקים
|-
| 2013
|אקדמיה לריקוד <small>(אנ')</small>
| ג'יימי
| 5 פרקים
|-
| 2015–2019
| גליץ'
| צ'רלי תומפסון
| תפקיד ראשי (3 עונות); 18 פרקים
|-
| 2016
|Hunters 
| פבלו
| פרק: "Pretending to See the Future"
|-
| rowspan="3" | 2016
|Hoges: The Paul Hogan Story
| פול הוגאן הצעיר
| פרק: "Part 1"
|-
|Newton's Law
| ג'וני אולברייט
| תפקיד ראשי; 8 פרקים
|-
|Wake in Fright
| ג'ון גרנט
| מיני-סדרה
|-
| rowspan="2" |2022
|Barons
|ביל (טרוטר) דוייר
|תפקיד ראשי; 8 פרקים
|-
|Bali 2002
|ג'ייסון מקרטני <small>(אנ')</small>
|תפקיד ראשי; 4 פרקים
|-
|2023
|No Escape
|דניס "דני" ווינבורן
|תפקיד ראשי; 7 פרקים
|-
|TBA
|Exposure
|
|מיני-סדרה עתידית של סטן
|}

=== תיאטרון ===
{| class="wikitable sortable"
!שנה
! מחזה
!תפקיד
! class="unsortable" | הערות
|-
| 2019
|Così
| לואיס
|
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-1993
שלוש השפות

יונה לבנה המסמלת את בחירתו של אפיפיור חדש, איור מאת ג'ון באטן
מעשיית שלוש השפות (במחקר: הטיפוס הפולקלורי Aa Th 671) היא סיפור פולקלור אירופאי המספר על ילד שידע את שפת החיות , הסיפור הודפס בספר המעשיות של האחים גרים כמעשייה מספר 33.
==האגדה==
המעשייה מספרת על ילד שלמד את שפת החיות, אביו שהיה איש אצולה חשב את בנו לטיפש וציווה על עבדו להורגו, בחלק מהגרסאות ניבא הבן שאביו ירחץ את רגליו ומשום כך ציווה האב להורגו, העבד הבריח את הבן והציג בפני האב עדות מזויפת למותו, הילד נדד בדרכים ובעזרת יכולותיו העל טבעיות הציל נערה ממות או - בגרסאות מסוימות - אכסניה משודדים, שחרר סביבה מכלבים פראיים. בנדודיו הגיע לרומא ונבחר לאפיפיור הודות ליונה שנחה על כתפיו. לאחר שנבחר זימן את אביו לוותיקן והציב לפניו את הברירה לשאת בעונש על רצח בנו או לרחוץ את רגלי האפיפיור, בגרסאות אחרות הגיעו ההורים מיוזמתם לאפיפיור כדי לבקש ממנו מחילה על שהרגו את בנם, והאפיפיור מציב לפניהם את הברירה לשאת בעונש או לרחוץ את רגליו, לאחר שרחץ האב את רגלי האפיפיור הזדהה לפניו האפיפיור כבנו.

Otto Ubbelohde}}, 1909
בחלק מהגרסאות האב מת לאחר המפגש, בגרסתם של האחים גרים ההורים כלל לא נפגשים עם בנם והסיפור מסתיים בבחירתו של הילד לאפיפיור.

==במחקר==
ארנה ותומפסון מסווגים את הסיפור לקבוצת "כח ידיעה על טבעי - ידיעת שפת החיות", זאת בגלל שליטת הנער בשפת החיות. עם זאת, יש חוקרים המערערים על קביעה זו וטוענים כי ידיעת שפת החיות היא מוטיב משני בסיפור, ומשייכים את הסיפור לקטגוריית "סיפורי נבחרים", לשיטתם, מגדיר מיון זה את תבנית העומק של הסיפור.

יוסף במברגר עסק רבות בחקר הגרסאות השונות של הסיפור וההבדלים ביניהם, הוא מבחין בחמש גרסאות שונות שנפוצו באירופה, לבד מגרסתם של האחים גרים. במברגר מעיר כי לסיפור נמצאו גם גרסאות יהודיות בהם ההורים מתבשרים על ידי מלאך או על ידי אליהו הנביא בדמות זקן שעתיד להיוולד להם בן, קו העלילה כמעט זהה, למעט זה שהנער לא נעשה אפיפיור אלא מלך, בגרסאות אלו באו הוריו אל המלך כדי שישפוט בריב שפרץ ביניהם לאחר שהאב השליך את בנו לנהר.

==ראו גם==
* האפיפיור היהודי

==קישורים חיצוניים==

==הערות שוליים==

קטגוריה:מעשיות האחים גרים
עקיצת עקרב

עקיצת עקרבים (מכונה לעיתים סקורפיוניזם: scorpionism) מבוצעת בידי עקרבים ברחבי העולם. אף שעקרבים יכולים גם לצבוט עם צבתותיהם הגדולות או לנשוך בלסתותיהם, פגיעות אלה קלות בהרבה מעקיצות, והם מיועדות בעיקר לציד, בעוד העוקץ שבקצה זנבם בעל ארס שלעיתים קטלני לאדם שנעקץ.

עקרבים שונים בעלי עוצמת ארס, משתנה ולמעשה רוב המינים אינם קטלניים לאדם, אף שעקיצתם יכולה לגרום לכאב ולמצבים רפואיים קלים עד בינוניים. רק 20 עד 30 מהמינים (מתוך יותר מ-1,500 עקרבים) הם בעלי ארס קטלני לאדם, אך באזורים בהם הם נפוצים הם עוקצים והורגים לעיתים קרובות (ביחס לתקיפות חיות), כשמרבית ההרוגים הם ילדים, זקנים וחולים. שני עקרבים יכולים להרוג אדם בוגר: עקצן צהוב (המצוי גם בישראל) ועקרב צהוב ברזילאי, אך קיים נוגדן יעיל לארסם.

עקיצות אנשים לא תמיד מדווחות בזמן, כך שקשה להעריך את כמות העקיצות. מספר מומחים סוברים שישנם מעל 100,000 עקיצות בשנה, ואפילו 1.5 מיליון, רובם באזורים הטרופיים או הסובטרופיים בכל היבשות. למעשה העקרבים הם בין החיות הקטלניות ביותר (לצד נחשים ארסיים) שאינם מעבירי מחלות.

==מאפיינים==
רוב העקיצות בעלות מרכיב מחלבון, קרדיוטוקסין ונוירוטוקסין ומרכיבים נוספים, גורם לחסימה עצבית-שרירית (נוירואוטונומיות), מה שיכול בהתאם לעוצמת הארס להוביל לכאב עז (עקב המעבר המהיר של הארס בתעלת יונים), אודם, נפיחות ותגובה אלרגית מקומית. תסמינים מערכתיים אפשריים הם התכווצויות שרירים, פרכוסים, כאבי בטן, בחילות, הקאות, ריור מוגבר, הזעה, דמעות, ירידה ברמת ההכרה, קשיי נשימה וזיקפה של איבר המין.

המוות מהעקיצה מגיע בעיקר עקב שיתוק הריאות, אי ספיקת שריר הלב, הלבלב ומערכת העצבים. מספר מקרי מוות נגרמו עקב אנפילקסיס של הנעקץ, מה שיכול לקרות גם ממינים לא קטלניים יחסית. בנוסף עקיצות רבות או באיברים רגישים יכולים לגרום להשפעות מועצמות.

תקיפה של המינים הקטלניים מחייבת טיפול רפואי בתרופות, נוגדי רעלים (לרבות נסיוב מארס העקרב) אך לא תמיד היא מצליחה להציל.

==תקיפות==
קשה להעריך את מספר העקיצות בעולם, אך רובן מתרחשות באזורים הטרופיים והסובטרופיים החמימים בהם נפוצים יחסית עקרבים. מקרי עקיצה שכיחים ביישובים אנושיים, מאחר שעקרבים חיים מתחת לסלעים ולבנים גם בטבע. בנוסף הם ניזונים מחרקים רבים הנמשכים אחרי האדם, בעוד טורפיהם פחות שכיחים. מחקר על עקיצות מצא שבעונות גשומות ישנם פחות עקיצות, מאחר שהגשם מקשה על העקרבים לצאת לציד. לרוב התקיפות מתרחשות בלילה מאחר שעקרבים רבים הם פעילי לילה.

באמריקה בולטים מספר מינים שעוקצים ביניהם: עקרב צהוב אריזוני המצוי לאורך דרום ארצות הברית וצפון מקסיקו. ישנם כמה אלפי עקיצות בשנה אך רק מעטות קטלניות מאז פותח נוגדן לארסו. בשאר אמריקה נעקצים בעיקר מעקרב קליפה (Centruroides) ומהסוג טיטוס (Tityus), בו המין הקטלני עקרב צהוב ברזילאי. המין Tityus pachyurus הוא המין הקטלני בעקרבי מרכז אמריקה ובפנמה דווח על 28 הרוגים בין 1998 ל-2006 מעקיצותיו.

צפון אפריקה, המזרח התיכון ודרום אסיה גם ידועים בעקיצות רבות וקטלניות, בעיקר הקטלן, עקצן (Leiurus), צרבן (Buthus), שחרן (Hottentotta) ו-Mesobuthus. עקצן צהוב הוא אחד העקרבים הקטלניים בעולם והוא הורג לעיתים קרובות, אפילו לאחר קבלת טיפול רפואי.

בהודו, סרי לנקה ונפאל נהרגים בעיקר מעקיצות של עקרב הודי אדום שהוא מהקטלניים שבעקרבים וגורם לתמותה של 8-40% מהנעקצים, כשהרוב ילדים.

==ראו גם==
*הכשת עכביש

==קישורים חיצוניים==
*[https://lbscience.org/2019/10/14/עקיצות-עקרבים/ עקיצות עקרבים] באתר "מדע גדול בקטנה"

==הערות שוליים==

קטגוריה:תקיפות בני אדם על ידי בעלי חיים
קטגוריה:עקרבאים
מילת מתים

ביצוע ברית מילה לתינוק שנפטר בטרם הספיקו למול אותו כהלכה, היא מנהג יהודי מקובל ששורשיו בימי הגאונים. המנהג מופיע ב.

==היסטוריה==
המקור הראשון למנהג זה נזכר דברי רב נחשון גאון סורא שכתב בתשובה שנוהגים בקהילתו לעשות ברית מילה לתינוקות שמתו לפני יומם השמיני על הקבר, ללא כל ברכה, רבי יצחק אבן גיאת הוסיף וכתב בשמו, שנערים אלו קיבלו שמות עבריים, "כאשר ירחמו עליו בשמים, והמתים יקומו לתחייה, יהיה ידע בילד ההוא והוא יבחין באביו".

בספר אור זרוע הובא מכתב מאת רבי שלמה יצחקי למספר רבנים ברומא ושאל האם ראוי לבצע ברית מילה בתינוקות שמתו לפני שמלו. התגובה שקיבל סותרת את עצמה, טענה גם שזה לא מועיל, גם שזה בסדר וגם שזה אסור. שי ג'יי.די כהן סבור שהאיסור הוסף על ידי עורך מאוחר יותר.

תשובה זו התפרסמה בשל העובדה שנראה שרש"י שאל שאלה את חכמי רומא, אך אברהם גרוסמן ואחרים טענו שאין הוכחה שאכן כותב שאלה זו הוא רש"י, שמחה עמנואל שיער שכותב השאלה הוא רבי שמואל בן נטרונאי.

==טעמים למנהג==
למנהג זה נתנו במהלך דורות מספר טעמים:
*לפי רבי יהודה אלברצלוני טעם המנהג הוא להסיר את "חרפת" המת ממנו מפני כבוד המת.
* לפי רבי יצחק אבן גיאת, מנהג זה נועד לסייע לילד בתחיית המתים לזהות את הוריו.
* טעמו של אבן גיאת עובד ורבינו ירוחם כתב שהמילה "לזכר שירחמוהו מן השמים ויחיה בתחיית המתים ויהיה בו דעה ויכיר את אביו", בדבריו כתב שהמילה גורמת לתחיית המתים, דבריו הובאו בשולחן ערוך ללא הנימוק של הכרת האב.

==הלכה==
מכיוון שמתים פטורים ממצוות, תוקפה של פעולה זו היא מנהג ולא הלכה.

במילה זו אין פריעה ולא מברכים עליה.

יש לקבור את הערלה יחד עם התינוק, יש נהגו לקוברה מחוץ לארון ויחד עם סכין המילה, ויש שלא הקפידו על כך.

רבי גרשום הגוזר סבר שיש לבצע את הברית רק לתינוקים מחודש תשיעי.

רבי עקיבא איגר סבר שאם שכחו לבצע את המילה, פותחים את הקבר ומלין אותו.

==ביקורת==
במהלך ההיסטוריה מנהג זה בוקר מכמה סיבות, אבן עזרא כתב, פרשנים אחרים תקפו את המנהג בהסתמך על מדרש שכתב שאברהם אבינו עומד בשערי גן עדן, ומסיר את הערלה מתינוקים אלו, רבי מנחם בן שלמה במדרש שכל טוב כתב אף הוא שאין צורך בפעולה זו.

הרמב"ם לא הביא מנהג זה בחיבורו משנה תורה.

החכם הקראי יהודה הדסי כתב שהיהודים הרבניים נוהגים למול את תינוקיהם המתים בנימוק שרק ככה יקום לתחיית המתים, ותקפם על כך בטענה שאין לזה מקור ומתים פטורים ממצוות.

==בדתות אחרות==
מנהג זה בצורה דומה נהוג גם בדתות אחרות, רמי ריינר טען שאין זיקה בין המנהגים וכל אחד מהם התפתח בצורה עצמאית.
===בנצרות===
הטבילה בנצרות היא חלק בלתי נפרד מהשתייכות האדם לכנסייה ולפיכך לגאולת נשמתו, כך בבשורה על-פי יוחנן אוגוסטינוס (חי במאות ה-4, 5) הקצין את דברים אלו וטען שאם אדם שלא נטבל, נשמתו לא תגיע לגן עדן אלא ללימבו (מעין גיהנום קל). בהמשך במאה השתים עשרה תומאס אקווינס ואחרים קבעו שמכיוון שמי שאינו טבול לא חטא, הוא נהנה מהאושר המובטח למי שלא חטא אך לא זוכה לאור האלוהי. חשיבותה של הטבילה הביאה לכך שבנצרות רבים נהגו לטבול תינוקים מתים. הורים חששו שללא טבילה, נשמתו של התינוק נדונה לגיהנום נצחי, ואילו הטבילה, גם לאחר המוות, תבטיח את מקומו של התינוק המת בגן העדן.

===באסלאם===
באסלאם מילה זו אינה נהוגה אך אבן קיים אלג'וזיה כתב, .

==כיום==
כל חברות החברא קדישא מבצעות ברית מילה למתים שלא מלו בחייהם, ולתינוקות שלא הגיעו לגיל שמונה ימים.

==קישורים חיצוניים==
* ([http://forum.otzar.org/download/file.php?id=29302 להורדה])
* 
* 
* 

==הערות שוליים==

קטגוריה:ברית מילה
קטגוריה:גופת מת והטיפול בה
ספורט לחימה

[[סיף, ענף ספורט לחימה אולימפי]]
ספורט לחימה היא קטגוריה הכוללת מספר ענפי ספורט תחרותיים הכוללים קרב אחד על אחד. בענפי ספורט קרב רבים, מתחרה מנצח על ידי הכנעת היריב, על ידי השבתתו (תוצאה המכונה לרוב נוקאאוט) או על ידי צבירת נקודות, לרוב רק כאשר התנאים הקודמים לא התמלאו, אם כי ישנם ענפי לחימה שזו צורת ההכרעה העיקרית בהם. ספורטי לחימה קשורים הדוקות לאמנויות לחימה, וחלקם צאצאים ישירים של אמנויות לחימה. חלק מענפי הלחימה התפתחו בעקבות צניחת נחיצות אמנויות הלחימה במאות השמונה עשרה והתשעה עשרה, אך קיימים גם ענפי לחימה ספורטיביים עתיקים, לדוגמה פאנקרטיון בה התחרו במשחקים האולימפיים ביוון העתיקה, וגם סוגים שונים של היאבקות עממית, לדוגמה היאבקות בשמן זית.

ענפי קרב נפוצים כוללים איגרוף, קיקבוקסינג, היאבקות, סומו, סיף, אמנויות לחימה משולבות, כמו גם סוגים רבים של אמנויות לחימה מסורתיות שהפכו לספורט, כגון קראטה, סבאט, איגרוף תאילנדי, טאקוונדו, קפוארה, ג'ו ג'יטסו ברזילאי ועוד.

ענפי הלחימה השונים נבדלים רבות בחוקים שלהם, הן ביחס לטכניקות המותרות והן ביחס לשיטת הכרעת הקרב ולציוד, ולכן שיטות האימונים והקרב שונות מאוד בין ענפים שונים, גם כאלה הנחשבים דומים. באגרוף לדוגמה מותרות רק מכות בכף יד סגורה ורק מעל לחגורה, אסורות אחיזות חניקות או בריחים, בזמן שקרטה מותרות גם בעיטות מתחת לקו חגורה ואסורים אגרופים לפנים ולראש. בג'ודו אסורות הכאות בכלל ומותרות אחיזות ובריחים למיניהם, אך רק מעל לקו חגורה, בעוד שבג'וג'יטסו ברזילאי מותרות כל האחיזות, הבריחים והחניקות. ישנם ענפי לחימה הכוללים כלי נשק ומיגון, לדוגמה סיף וקנדו.

ישנם מספר ענפי לחימה אולימפיים, ביניהם סיף, טאקוונדו, ג'ודו, ושתי שיטות של היאבקות.

==קישורים חיצוניים==

קטגוריה:לחימה
קטגוריה:ענפי ספורט
קטגוריה:קצרמר ספורט
קטגוריה:אמנויות לחימה
קטגוריה:ספורט לחימה
הנרי טנוורת' וולס

הנרי טנוורת' וולס (באנגלית: Henry Tanworth Wells; 14 בדצמבר 1828 – 16 בינואר 1903) היה צייר מיניאטורות ודיוקנאות אנגלי. הוא היה חבר באחווה הפרה-רפאליטית אף שצייר בסגנון אקדמי. הציור הפופולרי ביותר שלו היה "ויקטוריה רג'ינה", המראה את המלכה הצעירה ויקטוריה מקבלת את החדשות על עלייתה לכס המלכות.<ref>Bradbury, Sue (2012). Joanna, George and Henry: A Pre-Raphaelite Tale of Art, Love and Friendship. Boydell Press.</ref>

== ביוגרפיה ==
וולס נולד בלונדון ב-14 בדצמבר 1828, בנם היחיד של הנרי טנוורת' וולס, סוחר, ואשתו שרלוט הנמן. הוא הוטבל בכנסיית סנט פנקראס העתיקה. הם גרו ברחוב פרסי, סנט פנקראס מ-1838 עד 1854.<ref>British History Online: Percy Street. Survey of London: volume 21: The parish of St Pancras part 3: Tottenham Court Road & neighbourhood (1949), pp. 7-11. English Heritage</ref>

וולס פגש לראשונה את האמנית ג'ואנה מרי בויס בצפון ויילס בשנת 1849, שם היא למדה אצל הצייר דייוויד קוקס. הוא ארגן את היכרות עם בויס ב-1851, וביקש ממנה להינשא לו ב-1855. היא סירבה, ואמרה שהיא רוצה להיות חופשייה "להמשיך במפעל חייה". הוא רדף אחריה, והם היו מאורסים, אבל לאחר מות אביה, אמה שכנעה אותה לשנות את דעתה, וג'ואנה החזירה את טבעת האירוסין. וולס עדיין לא ויתר והם המשיכו לכתוב זה לזה.<ref>Poë, Simon (24 August 2012). "Homage to Joanna". Apollo Magazine.</ref> הם נישאו ב-9 בדצמבר 1857. נולדו להם שתי בנות, אליס ג'ואנה סטריט וג'ואנה מרגרט האדלי אשתו ג'ואנה מתה בלידה לאחר ארבע שנות נישואים בשנת 1861. אחיה היה הצייר הפרה-רפאלי ג'ורג' פרייס בויס. הנישואים הביאו את וולס להתקשרות עם קבוצת החברים שכללה את דנטה גבריאל רוזטי, פורד מדוקס בראון וג'ון ראסקין.<ref>"Wells, Henry Tanworth". Oxford Dictionary of National Biography (online ed.). Oxford University Press</ref>
הנרי טנוורת' וולס, ויקטוריה רג'ינה
וולס הוכשר כאמן בשנות העשרה לחייו, ולמד לראשונה אצל דיקינסון כשרטט ליטוגרפיות. ב-1843 (בגיל 15), החליף ולמד ציור מיניאטורות עבור אותה חברה. בזמן עבודתו, למד בבית הספר של ג'יימס מתיוס ליי בשעות הערב.

הוא החל להציג את יצירותיו באקדמיה המלכותית כשהיה רק בן 18. בשנת 1850 נסע לפריז למשך שישה חודשים כדי ללמוד מצייר הדיוקנאות תומאס קוטיר. כשהצילום השתלט על שוק התמונות המיניאטוריות, ב-1861 עבר וולס לצייר פורטרטים בשמן, ונודע כצייר של דמויות צבאיות. הוא גם צייר דיוקנאות בעפרון של יחידים בחברה ובפוליטיקה.

ציורו הפופולרי "ויקטוריה רג'ינה", המתאר את המלכה ויקטוריה כשהיא שומעת שהפכה למלכה, שוכפל בהרחבה בהדפסים ובגלויות במהלך שלטונה. הציור קיים בשתי גרסאות: אחת שהוצגה באקדמיה המלכותית ב-1880 (כעת בגלריה טייט) ואחת קטנה יותר, עם רקע שונה, שצוירה ב-1887 ומאוחר יותר הוצגה לאדוארד השביעי (באוסף המלכותי).<ref></ref>

וולס נבחר כחבר באקדמיה המלכותית ב-30 ביוני 1870.

הוא מת בביתו, בקנסינגטון ב-16 בינואר 1903 ונקבר בבית הקברות קנסל גרין.

== גלריה ==
<gallery mode="packed" heights="180">
File:Emma and Federica Bankes of Soughton Hall, by Henry Tanworth Wells.jpg

File:George Denman Wells.jpg

File:Robert Bullock Marsham Wells.jpg

File:Henry Tanworth Wells (1828-1903) (after) - (Walter) Percy Sladen (1849–1900) - 263-1903-A - Royal Albert Memorial Museum.jpg
</gallery>
== קישורים חיצוניים ==
 

== הערות שוליים ==

קטגוריה:ציירים בריטים
קטגוריה:בריטים שנולדו ב-1828
קטגוריה:בריטים שנפטרו ב-1903
סמסונג גלקסי A72

סמסונג גלקסי A72 (באנגלית: Samsung Galaxy A72) הוא טלפון חכם מבוסס אנדרואיד, המיוצר על ידי סמסונג אלקטרוניקה. כחלק מסדרת A של סמסונג גלקסי. ב-17 במרץ 2021 הטלפון הוכרז לצד סמסונג גלקסי A52 באירוע הווירטואלי "Awesome Unpacked" של סמסונג. הוא יורשו של סמסונג גלקסי A71.<ref></ref>

== עיצוב ==
המכשיר שוקל 203 גרם, גובהו 165 מ"מ, רוחבו 77.4 מ"מ, ועוביו 8.4 מ"מ. המכשיר בעל תצוגת Infinity-O עם גזרה למצלמה הקדמית, והתצוגה מוגנת על ידי "קורינג גורילה גלאס 3". זאת ועוד, המסגרת והפאנל האחורי עשויים מפלסטיק. המכשיר עמיד למים ואבק IP67.

== מפרט ==
=== חומרה ===
המכשיר מצויד במסך מסוג סופר AMOLED בגודל 6.7 אינץ' וברזולוציית 1080x2400 פיקסלים, ביחס רוחב-גובה בן 20:9.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.3 ג'יגה הרץ, וה-6 הנותרות פועלות בתדר עבודה של 1.8 ג'יגה הרץ.<ref></ref> במכשיר ישנה מערכת על שבב מדגם Snapdragon 720G SoC מתוצרת קוואלקום עם תהליך 8 ננומטר. האחסון הפנימי של המכשיר הוא בנפח 128 או 256 ג'יגה בייט. למכשיר יש זיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר בקיבולת של 5000 מיליאמפר-שעה, שאינה ניתנת להסרה, התומכת במתח טעינה מהירה בת 25 וואט.<ref></ref>

למכשיר ישנם רמקולים סטריאו וחיישן טביעת אצבע מתחת לתצוגה, וכמו כן כרטיס ננו-MicroSD.

==== מצלמה ====
המכשיר מצויד במערך בעל ארבעה מצלמות אחוריות, ומצלמה קדמית אחת, הכולל: מערך המצלמה האחורית כולל פלאש LED; מצלמה ראשית ברזולוציה 64 מגה פיקסל עם ייצוב תמונה אופטי (OIS); מצלמה בזווית אולטרה רחבה בשדה ראייה של 123 מעלות ברזולוציה 12 מגה פיקסל; מצלמת טלפוטו ברזולוציה 8 מגה פיקסל; חיישן לצילום מאקרו ברזולוציה 5 מגה פיקסל; כמו כן, מצלמה קדמית ברזולוציה 32 מגה פיקסל.<ref name=":0"></ref>

=== תוכנה ===
המכשיר הושק כשמותקנת עליו מערכת ההפעלה אנדרואיד 11 בממשק המותאם של סמסונג - One UI 3.1.

סמסונג הודיעה כי המכשיר ישודרג לאנדרואיד 12 לממשק המותאם של סמסונג - One UI 4.0. ביחד עם מכשירי סמסונג נוספים, יקבלו עדכוני אבטחה למשך 4 שנים ושלושה עדכוני מערכת הפעלה מרכזיים.<ref name=":0" />

== קישורים חיצוניים ==

* 

== הערות שוליים ==

קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:טלפונים חכמים מסדרת סמסונג גלקסי
קטגוריה:מכשירים שהושקו ב-2021
פסגת ראדה

פסגת ראדה (באנגלית: Rada Peak) היא פסגה בעלת צורת כיפה, המתנשאת מעל מסיב קראדוק, ברכס סנטינל, בהרי אלזוות', בארץ אלזוורת' שבאנטארקטיקה.

הפסגה ממוקמת בין שיא בוגואניו, לבין הר קראדוק, בשיאו של מסיב קראדוק.

גובהה של הפסגה 4,001 מטרים מעל פני הים.

== היסטוריה ==
=== מקור השם ===

שמה של הפסגה ניתן לה בשנת 2006 על ידי הוועדה המייעצת לשמות אנטארקטיים.

הפסגה נקראת על שם קאמילו ראדה ג'יאקאמאן (Camilo Rada Giacaman), שהיה חבר במשלחת ה- GPS האנטארקטית אומגה היי (Omega High Antarctic GPS Expedition), לרכס סנטינל, בעונות המחקר (הקיץ האנטארקטי) של 2004 ושל 2005.

בעונת המחקר השנייה מביניהן השתתף מנואל בוגניו (Manuel Bugueño) - על שמו נקראת הפסגה הסמוכה.

== קישורים חיצוניים ==
* [https://web.archive.org/web/20210602225258/https://geonames.usgs.gov/apex/f?p=gnispq:5:::NO::P5_ANTAR_ID:18875 פסגת ראדה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=18279&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ראדה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18875&fid=antgeo_128 תצלום לוויין של אזור פסגת ראדה]
* [https://mv.freemeteo.com/weather/rada-peak/current-weather/location/?gid=6630305&language=english&country=antarctica מזג אוויר נוכחי מעודכן בפסגת ראדה]
** [https://bn.freemeteo.com/weather/rada-peak/7-days/meteogram/?gid=6630305&language=english&country=antarctica תחזית מזג אוויר עדכנית ארוכת טווח עבור פסגת ראדה]

== הערות שוליים ==

רדה
Jopping

Jopping הוא סינגל הבכורה של להקת הבנים הדרום קוריאנית SuperM.<ref></ref><ref></ref><ref></ref><ref></ref> השיר יצא לאור ב-4 באוקטובר 2019, על ידי חברות התקליטים SM אנטרטיינמנט וקפיטול רקורדס, כסינגל הראשון מהמיני-אלבום הראשון של הלהקה, SuperM.<ref></ref><ref></ref>

השיר נכלל ברשימת השירים של משחק הריקוד Just Dance 2022.<ref></ref>

== הרכב ומילים ==
השיר הוא הרצועה הראשית במיני-אלבום הבכורה של הלהקה. המילה "Jopping" היא הלחם של המילים "Jumping" ו-"Popping". מבחינה מוזיקלית, השיר כולל אלמנטים של אלקטרופופ כבד לצד צלילי בריטפופ, ומשלב ז'אנרים נוספים כגון פופ-רוק, R&B והיפ-הופ.<ref></ref><ref></ref>

== הופעות חיות ==
ב-5 באוקטובר 2019 ביצעה הלהקה את השיר בפעם הראשונה, בחלון ראווה בבניין קפיטול רקורדס בלוס אנג'לס.<ref></ref> ב-9 באוקטובר 2019, ערכה הלהקה את הופעת הבכורה שלה בטלוויזיה האמריקאית, כאשר ביצעה את השיר בתוכנית האירוח המופע של אלן דג'נרס.<ref></ref> ב-11 בפברואר 2020 ביצעה הלהקה את השיר בג'ימי קימל לייב.<ref></ref>

== דירוגים ==
{| class="sortable wikitable"
|+רשימות סוף שנה
!ארגון
!רשימה
!דירוג
!מקור
|-
| align="center"| Dazed
| align="center"| 20 שירי הקיי-פופ הטובים ביותר לשנת 2019
| align="center"| 15
| align="center"|<ref></ref>
|-
| align="center"| בילבורד
| align="center"| 25 שירי הקיי-פופ הטובים ביותר לשנת 2019
| align="center"| 25
| align="center"|<ref name=":0"></ref>
|-
| align="center"| South China Morning Post
| align="center"| 10 שירי הקיי-פופ הטובים ביותר לשנת 2019
| align="center"| 7
| align="center"|<ref></ref>
|-
| align="center"| BuzzFeed
| align="center"| שירי הקיי-פופ הטובים ביותר לשנת 2019
| align="center"| 13
| align="center"|<ref></ref>
|-
|}

== מיקומי שיא ==

== היסטוריית יציאות לאור ==
{| class="wikitable plainrowheaders"
|+
!אזור
!תאריך
!פורמט
!חברת תקליטים
|-
! scope="row"| ארצות הברית
| rowspan="2"| 4 באוקטובר 2019
| rowspan="2"| הורדה דיגיטלית • הזרמת מוזיקה
| SM אנטרטיינמנט • קפיטול
|-
! scope="row"| עולם
| SM אנטרטיינמנט
|}

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים בקוריאנית
קטגוריה:סינגלים בהוצאת קפיטול רקורדס
יוסוף אסוגבה

יוסוף אמודה אסוגבה (בצרפתית: Youssouf Amouda Assogba; נולד ב-21 באוגוסט 2001 בפאראקו שבבנין) הוא כדורגלן בניני המשחק בעמדת המגן הימני בקבוצת בולון מהליגה הצרפתית השלישית, בהשאלה מאמיין, ובנבחרת בנין.

== קריירת מועדונים ==
אסוגבה גדל בפאראקו שבבנין, וגדל במחלקות הנוער של APEC ושל קראקה המקומיות.

ב-21 בנובמבר 2019 חתם באמיין מהליגה הצרפתית השנייה.

ב-13 בספטמבר 2021 הושאל לבולון מהליגה הצרפתית השלישית.

== קריירה בינלאומית ==
ב-6 בספטמבר 2019 ערך אסוגבה את הופעת הבכורה שלו בנבחרת בנין, בניצחון 2-1 על נבחרת חוף השנהב במשחק ידידות.

== קישורים חיצוניים ==

== הערות שוליים ==

קטגוריה:כדורגלנים בנינים
קטגוריה:מגני כדורגל בנינים
קטגוריה:פאראקו: כדורגלנים
קטגוריה:כדורגלני אמיין
קטגוריה:כדורגלני בולון
קטגוריה:כדורגלני נבחרת בנין
קטגוריה:ילידי 2001
טיוטה

נאומו של נשיא ארצות הברית פרנקלין דלאנו רוזוולט, מה-8 בדצמבר 1941, לאחר המתקפה על פרל הארבור ובו הודיע על כניסת ארצות הברית למלחמה כנגד מדינות הציר.]]
טְיוּטָה היא שלב בתהליך הכתיבה, בו מקבל המסמך הנכתב את צורתו הראשונית, ועל בסיס שלב זה נעשים שינויים, תיקונים והוספות בהתאם לרצון הכותב. לעיתים קרובות, נעשים השינויים על גבי הטיוטה עצמה, תוך מחיקות והוספות בכתב-יד וכדומה.

מקור המילה מן הארמית, באמצעות התלמוד הבבלי (המשמעות המקורית של המילה בהקשרה בתלמוד הוא מעין שכבה המכסה את גוף השטר, ושורש המילה הוא טיט).

המושג טיוטה קיים גם באמנות, כגון בציור, שם מקובל לעשות סקיצה לפני יצירת הציור או היצירה.

מחקרים אמפיריים של סופרים בעבודה מצביעים על כך שסופרים יכולים לעשות אחת או יותר מהפעולות הבאות במהלך שלבי הכתיבה:

* פיתוח קישוריות הטקסט
* ארגון את המחשבות ביחס לטקסט שנכתב עד כה
* שינוי את נוסח הטקסט
* הסבר או הקשר בין דוגמאות או רעיונות
* יצירת מעברים
* הצגת טיעון או נקודה מרכזית
* הרחבת רעיונות מרכזיים
* השהיית הכתיבה, כדי לבצע התאמות באיות, בבחירת המילים ובתחביר

== ראו גם ==
* כתב יד (מקור)

== קישורים חיצוניים ==

* 

== הערות שוליים ==

קטגוריה:הוצאה לאור
קטגוריה:כתיבה
30 יום של לילה

30 יום של לילה (באנגלית: 30 Days of Night) הוא סרט אימה אמריקאי משנת 2007, המבוסס על מיני סדרת קומיקס באותו השם. הסרט בוים על ידי דייוויד סלייד, ומככבים בו ג'וש הארטנט ומליסה ג'ורג'.

הסרט הופק בתקציב של 30 מיליון דולר והכניס למעלה מ-75 מיליון דולר בקופות במהלך שישה שבועות, החל מ-19 באוקטובר 2007.

== תקציר העלילה ==
הסרט מתמקד בעיירה באלסקה המוקפת על ידי ערפדים כשהיא נכנסת לליל קוטב בן שלושים יום<ref></ref>.

==קישורים חיצוניים ==
* 

== הערות שוליים ==

קטגוריה:סרטי אימה מ-2007
קטגוריה:סרטי אימה אמריקאיים
קטגוריה:סרטים באנגלית
קטגוריה:סרטים אפוקליפטיים
קטגוריה:סרטים שצולמו בניו זילנד
קטגוריה:סרטי קולומביה
קטגוריה:סרטי אימה על-טבעיים משנות ה-2000
קטגוריה:סרטי אימה על-טבעיים אמריקאיים
מאורו רודריגש

מאורו דניאל רודריגש טיישיירה (בפורטוגזית: Mauro Daniel Rodrigues Teixeira; נולד ב-15 באפריל 2001 בפורטוגל) הוא כדורגלן מגינאה ביסאו המשחק בעמדת קשר הכנף בקבוצת פ.צ. סיון מליגת העל השווייצרית ובנבחרת גינאה ביסאו.

== קריירת מועדונים ==
רודריגש גדל במחלקת הנוער של פ.צ. סיון מליגת העל השווייצרית. ב-12 בספטמבר 2020 ערך את הופעת הבכורה שלו בקבוצה הבוגרת של המועדון, במסגרת הסיבוב השני של הגביע השווייצרי. ב-21 בפברואר 2021 חתם על חוזה מקצועני ראשון במועדון. ב-14 במרץ ערך את הופעת הבכורה שלו בליגה, בהפסד 2-1 לסרבט ז'נבה במסגרת המחזור ה-25 לעונת . הוא ערך שתי הופעות ליגה בעונה זו.

== קריירה בינלאומית ==
ב-30 במרץ 2021 ערך רודריגש את הופעת הבכורה שלו בנבחרת גינאה ביסאו, בניצחון 3-0 על נבחרת הרפובליקה של קונגו במסגרת מוקדמות גביע אפריקה לאומות 2021.

נכלל בסגל נבחרת גינאה ביסאו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מגינאה ביסאו
קטגוריה:גינאה ביסאו: קשרי כדורגל
קטגוריה:כדורגלני פ.צ. סיון
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ילידי 2001
ורסאמה חסן

ורסאמה חסן חוסיין (בצרפתית: Warsama Hassan Houssein; נולד ב-17 במרץ 1999 בג'יבוטי שבג'יבוטי) הוא כדורגלן ג'יבוטי המשחק בעמדת הקשר האחורי בקבוצת ארטה/סולאר ובנבחרת ג'יבוטי.

== קריירת מועדונים ==
חסן נולד בג'יבוטי, ובשנת 2007 הצטרף למחלקת הנוער של סטנדרד לייז' מליגת העל הבלגית. בשנת 2015 עבר למחלקת הנוער של ראסינג גנק, בה שיחק במשך ארבע שנים.

ב-2 בינואר 2019 חתם חסן על חוזה לשתי עונות בסרינג מהליגה הבלגית השלישית, במדיה ערך שבע הופעות במשך שתי העונות.

ב-8 באוקטובר 2020 חתם חסן בסרד מליגת העל הסלובקית. הוא לא זכה לשחק במדי המועדון.

ב-6 באוגוסט 2021 חתם חסן בסלימה וונדררס מליגת העל המלטזית.

== קריירה בינלאומית ==
ב-4 בספטמבר 2019 ערך חסן את הופעת הבכורה שלו בנבחרת ג'יבוטי, בניצחון 2-1 על נבחרת אסוואטיני במסגרת מוקדמות מונדיאל 2022. ב-6 בספטמבר 2021 הבקיע את שער הבכורה שלו בנבחרת, בהפסד 4-2 לנבחרת ניז'ר, גם כן במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ג'יבוטים
קטגוריה:קשרי כדורגל ג'יבוטים
קטגוריה:כדורגלני סראינג
קטגוריה:כדורגלני ארטה/סולאר
קטגוריה:ספורטאים זרים בבלגיה
קטגוריה:ספורטאים זרים במלטה
קטגוריה:ילידי 1999
רוני אפטה

רון-נתן "רוני" אפטה (4 באוקטובר 1949 – 2 בדצמבר 2021) היה פרופסור, ראש המחלקה למיקרוביולוגיה, אימונולוגיה וגנטיקה בפקולטה למדעי הבריאות באוניברסיטת בן-גוריון בנגב. מומחה לציטוקינים, בעיקר לאינטרלוקין 1.

== ביוגרפיה ==
אפטה נולד וגדל בחולון.

בשנת 1973 סיים את לימודי התואר הראשון במחלקה למדעי החיים, מיקרוביולוגיה באוניברסיטת בר-אילן. בשנת 1978 סיים את הדוקטורט שלו באוניברסיטת בר-אילן בנושא ויסות של ויצירת מקרופאגים על ידי ליפופוליסכרידים חיידקיים.

המחקר של אפטה עסק בין היתר באימונוביולוגיה של גידולים, אימונותרפיה של גידול, ביולוגיה של ציטוקינים, ביולוגיה של IL-1 בהומאוסטאזיס במצב יציב ובמחלות (מעורבות תגובות דלקתיות בתהליך הסרטני) והתפקיד התוך-גולגולתי של IL-1 בפיברובלסטים.

בשנים האחרונות לחייו התגורר עם בן זוגו בחולון.

== פרסים ==
* בשנת 2010 זכה בפרס מדען מצטיין בתחום הרפואה, מטעם קק"ל.

== קישורים חיצוניים ==

* [https://fohs.bgu.ac.il/research/PersonalWebSite1main.aspx?id=Vudrujid פרופ' רוני אפטה], באתר אוניברסיטת בן-גוריון בנגב
* [https://www.sheba.co.il/31545 חוקרים משיבא גילו גן הגורם לאי-ספיקת כבד כתוצאה מכבד שומני], בית חולים שיבא - תל השומר, 31 במרץ 2011

== הערות שוליים ==

קטגוריה:מיקרוביולוגים ישראלים
קטגוריה:אימונולוגים ישראלים
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בן-גוריון בנגב: מדעי הבריאות
קטגוריה:חוקרים להט"בים ישראלים
קטגוריה:חולון: אישים
קטגוריה:ישראלים שנולדו ב-1949
קטגוריה:ישראלים שנפטרו ב-2021
קטגוריה:אישים הקבורים בבית הקברות ירקון
זכויות להט"ב בפיטקרן

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בטריטוריה הבריטית שמעבר לים בפיטקרן מוגדרות כשווים לאלו של תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית חוקית בקרב קבוצת האיים מאז 2001, בעוד אפליה על רקע נטייה מינית אסורה חוקתית משנת 2010 ונישואים חד-מיניים מוכרים מאז 14 במאי 2015. עם זאת, אין הכרה בשינוי מגדר בקרב טרנסג'נדרים בעלי דיספוריה מגדרית ברחבי האיים ולא ידועים נתונים לגבי התרתן של תרומות דם בקרב גברים הומוסקסואלים וביסקסואלים או גישה עבור הפריה חוץ-גופית בקרב זוגות לסביות.

== מעמד בחוק ==
פעילות הומוסקסואלית בקרב מבוגרים בהסכמה הפכה לחוקית באיי פיטקרן מאז 2001.<ref></ref>

== הכרה במערכות יחסים חד-מיניות ==
נישואים חד מיניים הפכו לחוקיים באיי פיטקרן ב-14 במאי 2015. פקודה להכשרת הנישואים אושרה פה אחד על ידי מועצת האי ב-1 באפריל 2015, ונחתמה על ידי המושל ג'ונתן סינקלייר ב-5 במאי. החוק פורסם ב-13 במאי 2015 ונכנס לתוקף ביום למחרת.<ref></ref><ref></ref>

== הגנה מפני אפליה ==
צו החוקה של איי פיטקרן משנת 2010 אוסר על אפליה על רקע נטייה מינית,<ref></ref> בין קטגוריות נוספות באומרו:<blockquote>"הביטוי "מפלה" פירושו מתן יחס שונה לאנשים שונים מכל סיבה שהיא כגון מין, נטייה מינית, גזע, צבע, שפה, דת, גיל, מוגבלות, דעה פוליטית או אחרת, מוצא לאומי או חברתי, קשר עם מיעוט לאומי, רכוש, לידה או מעמד אחר".</blockquote>המונח זהות מגדרית מוזכר רק פעמיים בחוקי פיטקרן. בפקודת הנישואים שקובעת כי "'נישואים" פירושם איחוד של שני אנשים ללא קשר למינם, נטייתם המינית או זהותם המגדרית" ושנית בפקודת גזר הדין שמחייבת בתי משפט להתייחס לגורמים מסוימים בעת התמודדות עם עבריין, לרבות אם העבירה בוצעה על בסיס זהותו המגדרית של הקורבן כמו גם על בסיס נטייה מינית כגורם מחמיר .

== הורות ואימוץ ==
הכשרתם של נישואים חד-מיניים משנת 2015 כוללת הוראה שקובעת כי זוגות חד-מיניים רשאים להיות הורים לילדים.<ref></ref> פקודת אימוץ תינוקות ברחבי האיים קובעת שזוגות נשואים, זוגות לא נשואים ורווקים רשאים להגיש בקשה משותפת לאימוץ ילדים.

== שירות צבאי ==
לסביות, הומוסקסואלים, טרנסג'נדרים וביסקסואלים מוצהרים רשאים לשרת בלוי בכוחות המזוינים של בריטניה שכן ההגנה על איי פיטקרן כטריטוריה בריטית מעבר לים היא באחריות הממלכה המאוחדת.

== טבלת סיכום ==
{| class="wikitable"
|פעילות הומוסקסואלית חוקית
| (מאז 2001)
|-
|גיל הסכמה שווה לזוגות הטרוסקסואלים
| (מאז 2001)
|-
|חוקים נגד אפליה בתעסוקה
| (מאז 2010)
|-
|חוקים נגד אפליה במתן סחורות ושירותים
| (מאז 2010)
|-
|חוקים נגד אפליה בכל התחומים האחרים (כולל אפליה עקיפה, דברי שטנה)
| (מאז 2010)
|-
|נישואים חד-מיניים
| (מאז 2015)
|-
|הכרה בזוגיות חד-מינית (איחוד אזרחי, נישואי חוזה, ידועים בציבור)
| (מאז 2015)
|-
|אימוץ משותף על ידי זוגות חד-מיניים
| (מאז 2015)
|-
|אימוץ ילד חורג בקרב זוגות חד-מיניים
| (מאז 2015)
|-
|גישה להפריה חוץ-גופית בקרב זוגות לסביות
|
|-
|הכרה משפטית בשינוי מגדר
|
|-
|לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא
| (הממלכה המאוחדת אחראית להגנה)
|-
|פונדקאות מסחרית לזוגות גברים הומוסקסואלים
|(לא חוקי בקרב זוגות הטרוסקסואלים גם כן)
|-
|גברים המקיימים יחסי מין עם גברים רשאים לתרום דם
|
|}

== ראו גם ==

* זכויות להט"ב
* זכויות להט"ב באוקיאניה
* זכויות להט"ב בחבר העמים הבריטי

== הערות שוליים ==

קטגוריה:פיטקרן
קטגוריה:זכויות להט"ב בממלכה המאוחדת
פיטקרן
ווילסון בנטלי

ווילסון אלווין בנטלי (באנגלית: Wilson Alwyn Bentley ; 9 בפברואר 1865 – 23 בדצמבר 1931) היה צלם ומטאורולוג אמריקאי. הוא האדם הראשון שידוע כי חקר וצילם פתיתי שלג. הוא פיתח תהליך בו תפס את פתיתי השלג על קטיפה שחורה כך שהצליח לצלם אותם לפני שנמסו או עברו המראה.

הפרופסור קנט ליברכט כתב שתהליך הצילום שווילסון פיתח משמש עד היום וש"התמונות שצילם כל כך טובות שאף אחד לא טרח לצלם פתיתי שלג כמעט 100 שנים".

אוסף התמונות הגדול ביותר שצילם שמור במוזאון בעיר מגוריו יריחו שבורמונט.

תמונה של ווילסון, 1902

==קורות חייו==
ווילסון נולד בחווה בעיר יריחו שבורמונט. בגיל 15 קיבלו מאמו מיקרוסקופ ישן, הוא ניסה לצייר פתיתי שלג שראה בעזרתו. פתיתי השלג נמסו במהירות והיה קשה לצייר אותם לכן חיבר מצלמה למיקרוסקופ. לאחר ניסיונות רבים הצליח לצלם בבירור פתית שלג ראשון ב-15 בינואר 1885. במשך חייו צילם יותר מ 5000 פתיתי שלג.

בעזרת פרופסור ג'ורג' פרקינס הוא פרסם מאמר שאין שני פתיתי שלג זהים, ולאחר מכן כתב על כך במגזינים שונים כגון נשיונל ג'יאוגרפיק, סיינטיפיק אמריקן, נייצ'ר ועוד.

ב-1931 פרסם ספר בשם Snow Crystals המכיל יותר מ-2500 תמונות של פתיתי שלג.

בנוסף ווילסון צילם סוגים שונים של קרח, עננים וערפל.

הוא נפטר מדלקת ריאות ב-1931. וספרו מודפס עד היום.

==קישורים חיצוניים==

==הערות שוליים==

קטגוריה:אמריקאים שנולדו ב-1867
קטגוריה:אמריקאים שנפטרו ב-1931
קטגוריה:צלמי טבע אמריקאים
קטגוריה:חלוצי הצילום
קטגוריה:שלג
קבוצת הקרב וישגראד

קבוצת הקרב וישגראד היא קבוצת קרב של האיחוד האירופי. הקבוצה כוללת חיילים ממדינות קבוצת וישגראד בהנהגת פולין.

==היסטוריה==
ב-12 במאי 2011 הכריז שר ההגנה הפולני בוגדן קְליך על כוונת ארצו להקים קבוצת קרב אשר תורכב ממדינות קבוצת וישגראד. על פי מדיניות ההגנה האירופית, כל קבוצת קרב מתקיימת במשך חצי שנה אשר במהלכה היא משמשת כיחידת תגובה מהירה של האיחוד. לאחר חצי שנה אמורה הקבוצה להתפרק. נקבע כי קבוצת הקרב וישגראד תקבל את חצי השנה הראשונה של 2016.

ב-2014 הודיעו מדינות ברית וישגראד כי בכוונתן לצרף לקבוצה גם חיילים מאוקראינה, וכמו כן הצהירו כי בהתחשב במלחמת האזרחים במדינה, הן שוקלות גם להמשיך ולקיים את קבוצת הקרב מעבר לזמן שנקצב לה. החלטה זו נגנזה בסופו של דבר, וקבוצת הקרב התקיימה חצי שנה בלבד. מיד לאחר מכן הודיעה הוועדה הצבאית של האיחוד האירופי כי קבוצת הקרב תוקם מחדש במהלך המחצית השנייה של 2019. הפעם השתתפו בקבוצה גם חיילים מקרואטיה. לאחר פירוק הקבוצה בסוף השנה, יצאה הצהרה רשמית כי הקבוצה תוקם מחדש ב-2023.

==ראו גם==
* קבוצת קרב (האיחוד האירופי)

==קישורים חיצוניים==
* [https://www.euroskop.cz/9002/26768/clanek/staty-v4-prevzaly-vojenskou-pohotovost-eu/ מידע על קבוצת הקרב באתר יורוסקופ] 

==הערות שוליים==

קטגוריה:קבוצות קרב (האיחוד האירופי)
קטגוריה:פולין: צבא וביטחון
קטגוריה:הונגריה: צבא וביטחון
קטגוריה:סלובקיה: צבא וביטחון
קטגוריה:צ'כיה: צבא וביטחון
קטגוריה:אוקראינה: פוליטיקה
קטגוריה:קרואטיה: צבא וביטחון
קטגוריה:יחידות צבאיות
קבוצת הקרב האמפיבית הספרדית-איטלקית

קבוצת הקרב האמפיבית הספרדית-איטלקית היא קבוצת קרב של האיחוד האירופי. הקבוצה כוללת כוחות חיל נחתים מספרד, איטליה, יוון ופורטוגל.

==היסטוריה==
הקבוצה הוקמה ב-1998 על בסיס כוחות נחתים מחיל הנחתים של ספרד המסונף לחיל הים הספרדי ומהבריגדה הימית סן מרקו המסונפת לחיל הים האיטלקי. מאוחר יותר הצטרפו לקבוצה חיילים מיוון ומפורטוגל. הקבוצה כוללת בסך הכול 1,500 חיילים מארבע המדינות. יש לה שני בסיסים ימיים: ברינדיזי באיטליה ורוטה בספרד. לרשות הקבוצה עומדת נושאות המטוסים האיטלקית "קאבור" ו"ג'וזפה גריבלדי" וספינת התקיפה האמפיבית הספרדית "חואן קרלוס".

במסגרת מדיניות קבוצות הקרב של האיחוד האירופי, הקבוצה נכנסה לכוננות במהלך המחצית הראשונה של 2009. במהלך תקופה זו, היא הייתה אמורה לשמש ככוח תגובה מהירה של האיחוד במקרה שיפרוץ משבר צבאי.

==קישורים חיצוניים==
* [https://www.marina.difesa.it/noi-siamo-la-marina/notizie/Pagine/20070525_siaf.aspx מידע באתר הצי האיטלקי]
* [https://alojados.revistanaval.com/armada/especial/siaf.htm מאמר על הקבוצה בספרדית]

קטגוריה:האיחוד האירופי: צבא וביטחון
קטגוריה:ספרד: צבא וביטחון
קטגוריה:איטליה: צבא וביטחון
קטגוריה:יחידות נחתים
אארוקאר

אארוקאר (באנגלית: Aerocar) היה אמצעי תחבורה המוגדר כ"מכונית מעופפת", אשר תוכנן ונבנה על ידי חברת "מולטון טיילור" () במהלך שנות ה-40 של המאה ה-20. זה מכונית מעופפת היחידה שהייתה קרובה לייצור סידרתי.

==תכנון ופיתוח==
מולטון טיילור החל בתכנון מכונית מעופפת בשנת 1946. אב טיפוס היה מבוסס על מכונית רגילה עם כנפיים מתפרקות. היה ניתן להכין את מכונית לטיסה תוך חמש דקות. לפי התוכניות המכונית הייתה יכולה להגיע למהירות של 90 קמ"ש ובמצב טיסה לכ-200 קמ"ש.

רשות התעופה האזרחית נתנה לטיילור את כל האישורים הדרושים בשנת 1956. טיילור סיכם עם חברת Ling-Temco-Vought על תחילת ייצור סדרתי, בתנאי הוא יציג הוכחות ל-500 הזמנות. מכיוון שטיילור הצליח להשיג רק כמחצית מהכמות הזמנות הנדרשת, ייצור סדרתי לא החל. בסך הל נבנו שישה מכוניות מדגם זה. חלק מהם מוצבות במוזיאונים ונמצאים במצב מוכן לטיסה. מכונית N102D שנבנתה בשנת 1960 זה המכונית שביצע את הטיסה בשנת 2008. היא נמצאת בבעלות של אד סוויני, מתכנן של מכונית "אארוקאר 2000".

==נתונים טכניים "אארוקאר 2000"==
* צוות - טייס ונוסע
* אורך - 6.55 מטר
* מוטת כנפיים - 10.36 מטר
* מהירות שיוט - 156 קמ"ש
* מהירות מרבית - 188 קמ"ש
* מהירות הזדקרות - 80 קמ"ש
* טווח טיסה - 480 קמ"ש
* מנוע - 1 × Lycoming O-320
* מדחף מסוג Hartzell HA12 UF בעל 2 להבים

==קישורים חיצוניים==

* [https://web.archive.org/web/20061105015951/http://www.1000aircraftphotos.com/PRPhotos/Aerocar.htm תיאור המכונית]

קטגוריה:מכוניות מעופפות
קטגוריה:כלי טיס אמריקאיים
קטגוריה:כלי טיס
De oppresso liber

סמל יחידה יהכוחות המיוחדים של צבא ארצות הברית; [[סכין קרב סטילטו V-42 ממלחמת העולם השנייה באמצע. מוטו היחידה ו-2 חצים מוצלבים.]]
De oppresso liber הוא המוטו של הכוחות המיוחדים של צבא ארצות הברית.

== משמעות ==

==== המוטו של הכוחות המיוחדים של צבא ארצות הברית ====
משמעות המוטו של הכוחות המיוחדים בצבא ארצות הברית, הוא "לשחרר מדיכוי" או "לשחרר את המדוכאים".<ref></ref>

==== תרגום מילולי ====
תרגום מילולי של הביטוי בלטינית de oppresso liber הוא "מאדם מדוכא, לאדם חופשי".

==== ביטוי מקביל ====
"לִמְדוּ הֵיטֵב דִּרְשׁוּ מִשְׁפָּט, אַשְּׁרוּ חָמוֹץ; שִׁפְטוּ יָתוֹם, רִיבוּ אַלְמָנָה." ישעיהו א' יז'.

== היסטוריה ==
המוטו התפתח במבצעי המשרד השירותים האסטרטגיים במלחמת העולם השנייה צוותי ג'דבורג/סאסקס פעלו מאחורי קווי האויב בצרפת. תחת קולונל אהרון בנק, אבי הכוחות המיוחדים של צבא ארצות הברית. צוותיו אפשרו להתנגדות הצרפתית להתפתח ולהתנגד לצבא הגרמני הכובש. הלוחמה הבלתי קונבנציונליות של קולונל בנק היו שונות מהלוחמה הקונבנציונליות של צבא ארצות הברית. בכך שכללו תמיכה חשאית בפעילויות חתרניות נגד הכוחות הנאצים.

== אנדרטת התגובה המהירה של אמריקה ==
הפסל "אנדרטת התגובה של אמריקה" עם כותרת משנה: De Oppresso Liber. הוא פסל ברונזה הממוקם ליד של המרכז הפיננסי One World מול הגראונד זירו בניו יורק. האנדרטה ידועה בשם הלא רשמי: "פסל חייל הסוס". זוהי האנדרטה הציבורית הראשונה<ref name="blackwater"></ref> המוקדשת לכוחות המיוחדים של ארצות הברית ומנציחה את המשרתים בכוחות המיוחדים, מ-11 בספטמבר, בתוכם לוחמים שפעלו בימים הראשונים של מבצע חופש מתמשך, שהוביל לתבוסה הראשונית של הטליבאן באפגניסטן. הפסל נהגה על ידי הפסל דאו בלומברג, והוזמן על ידי קבוצה אנונימית של בנקאים בוול סטריט שאיבדו חברים בפיגועי 11 בספטמבר.

הפסל נחנך ב-11 בנובמבר 2011 בטקס בראשות סגן הנשיא ג'ו ביידן ולוטנט גנרל. ג'ון מולהולנד, מפקד פיקוד המבצעים המיוחדים של צבא ארצות הברית.<ref name="timesquade"></ref>

== מורשת עולמית ==
מוטו היחידה שימש גם את בריגדת הכוחות המיוחדים המוטסים 65 (בריגדת NOHED) של איראן, שבהקמתה נעזרה ביועצים ממרכז הלוחמה המיוחד ובית הספר על שם ג'ון פ. קנדי לפני המהפכה האיראנית ב-1979.<ref></ref>

== הערות שוליים ==

קטגוריה:ארצות הברית: יחידות מובחרות
בת'וול אוגוט

בת'וול אוגוט (באנגלית: Bethwell Allan Ogot; נולד ב-3 באוגוסט 1929 בקניה) הוא היסטוריון קנייתי שמתמחה בהיסטוריה של אפריקה.
==ביוגרפיה==
בת'וול אוגוט נולד בכפר במחוז ניאנזה. לאחר סיום בית הספר הוא למד באוניברסיטה בקמפלה והמשיך לאוניברסיטת סנט אנדרוז ואוניברסיטת לונדון. בהיותו בלונדון הוא היה ראש אגודת הסטודנטים יוצאי קניה והיה מעורב בשיחות שהתנהלו באותה תקופה בהקשר לעצמאות קניה.

לאחר סיום הלימודים אוגוט חזר לקניה והחל ללמד באוניברסיטת ניירובי. הוא הקים בית ספר ללימודי אפריקה באוניברסיטה, היה דקאן של בית הספר לאמנויות למדעי החברה של האוניברסיטה. אוגוט היה נשיא וועדה מדעית בינלאומית שהיכנה General History of Africa בחסות אונסקו. אוגוט אישית היה עורך של הכרך מס' 5 של הספר.

בשנים 1975–1977 אוגוט היה נציג קניה בוועידת חוקה של הקהילייה המזרח-אפריקנית. בשנים 1977–1983 הוא היה נשיא של ארגון ארכאולוגיה האפריקני. תקופה מסוימת אוגוט היה יושב ראש הדואר של קניה.

במקביל לפעילות הציבורית, בת'וול אוגוט המשיך לעבודה באוניברסיטה ומונה לפרופסור.

על פעילותו הרבה לאוגוט הוענקו מספר עיטורים לרבות מדליית זהב של אונסקו.

==חיים אישיים==
החל משנת 1959 אוגוט היה נשוי לגרייס אוגוט. לזוג נולד ארבעה ילדים.

==קישורים חיצוניים==
* [http://kenya.spla.pro/en/file.person.bethwell-allan-ogot.37164.html קורות חיים ורשימת פרסומים]
* [https://web.archive.org/web/20101204084823/http://www.mu.ac.ke/administration/chancellor/chancellorhome.html קורות חיים]

קטגוריה:קנייתים
קטגוריה:היסטוריונים
קטגוריה:ילידי 1929
בנימין זהר

בנימין זהר (1905 – 21 בינואר 1961) היה שופט בארץ ישראל המנדטורית, ועם קום המדינה, המשיך כשופט בית המשפט המחוזי, ולאחר מכן שופט במינוי זמני בבית המשפט העליון.

==ביוגרפיה==
נולד בשנת 1905 בפולין, בשם בנימין זאב הרצל רוזנצוייג, וגדל בפתח תקווה. במהלך השנים שינה את שמו לבנימין זהר.

סיים את גימנסיה הרצליה בתל אביב. בשנים 1924–1929 למד משפטים בבית הספר המנדטורי למשפטים בירושלים והתמחה בביירות. בשנת 1929 הוסמך כעורך דין.

בשנים 1930–1935 עבד במחלקת סידור הקרקעות של ממשלת המנדט.
בשנים 1935–1937 עבד כעו"ד במשרדו של שלום (סולומון) הורוביץ.

בשנים 1937–1947 כיהן כשופט שלום בתל אביב ובחיפה.
בשנת 1941 ייסד את האגודה לתיקון האסיר והעבריין ועמד בראש האגודה.
בשנים 1947–1948 כיהן כשופט בית המשפט המחוזי בירושלים. במסמך השופטים החסוי, שהוכן שהוכן ערב הקמת מדינת ישראל, ובו חוות דעת על השופטים היהודים שכיהנו במערכת המשפט בתקופת המנדט הבריטי, נכתב עליו "שופט שנתמנה לא מזמן מבית משפט השלום. מרננים אחריו שהוא פתוח להשפעות. כעת בשליחות מחוץ לישראל. אולי כדאי להעבירו לעבודה לא-משפטית". חרף חוות דעת זו מונה
ב-1 ביולי 1948 לשופט בבית המשפט המחוזי בחיפה, וכיהן בתפקיד זה עד 1951.

בספטמבר 1951 מונה במינוי זמני לשופט בבית המשפט העליון, וכיהן בתפקיד זה עד 1952.

ב-24 ביוני 1952 מונה לנשיא תורן של בית המשפט המחוזי חיפה, וכיהן בתפקיד זה עד לפטירתו. ב-1 בנובמבר 1956 מונה לעמוד בראש ועדת חקירה לחקר אירועי טבח כפר קאסם. ב-6 בנובמבר הגישה הוועדה את הדו"ח שלה לראש הממשלה, דוד בן-גוריון, ובו המליצה להעמיד לדין את מפקד הגדוד, רב-סרן שמואל מָלִינקי, וכמה מפקודיו, וכן קבעה פיצוי כספי למשפחות הקורבנות. הוועדה לא המליצה להעמיד לדין את מפקד החטיבה המרחבית, אלוף-משנה יששכר שדמי, אך הוא הועמד לדין בהחלטת הפרקליט הצבאי הראשי.

נפטר ב-21 בינואר 1961, ונקבר בבית הקברות חוף הכרמל. הותיר אישה, בן ובת.

==קישורים חיצוניים==
* 
* 

==הערות שוליים==

קטגוריה:שופטי בית המשפט המחוזי בחיפה
קטגוריה:שופטים במינוי זמני בבית המשפט העליון
קטגוריה:עורכי דין ישראלים
קטגוריה:בוגרי בית הספר המנדטורי למשפטים
קטגוריה:בוגרי גימנסיה הרצליה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1905
קטגוריה:ישראלים שנפטרו ב-1961
שרגא סגל

שרגא סגל (1939 – 2006) היה פרופסור, דקאן (1994–2000) וממייסדי הפקולטה למדעי הבריאות באוניברסיטת בן-גוריון בנגב, ומשנה לרקטור האוניברסיטה. ראש המחלקה למיקרוביולוגיה, אימונולוגיה וגנטיקה בפקולטה למדעי הבריאות באוניברסיטת בן-גוריון בנגב. נשיא האגודה הישראלית לאימונולוגיה ויו"ר המועצה לניסויים בבעלי חיים. חוקר בתחום הסרטן.

== ביוגרפיה ==
נולד בפששניץ שמצפון לוורשה שבפולין. אביו שירת בצבא פולין וסבא שלו לקח את המשפחה לוורשה, שם נתלה ואחיותיו נשלחו לאושוויץ. הוא נותר עם אמו. השניים גורשו לארכנגלסק שבצפון רוסיה. לאחר כמה שנים הצטרף אבא שלו אל המשפחה. בשנת 1949 עלה עם הוריו לישראל למעברת שער העלייה. אחר כך התיישבה המשפחה בבית דגן, בבית ערבי נטוש. כחמש שנים חיו ללא חשמל ומים זורמים.

סיים את לימודי התואר הראשון במחלקה למדעי החיים, מיקרוביולוגיה באוניברסיטת בר-אילן. את הדוקטורט שלו סיים במכון ויצמן למדע. ואת הפוסט דוקטורט שלו עשה באוניברסיטת ג'ונס הופקינס ובאוניברסיטת סטנפורד. הגיע לדרגת אלוף-משנה בחיל השריון והיה בשירות מילואים פעיל עד ליום מותו.

בשנת 1975 הקים את המחלקה לאימונולוגיה ולמיקרוביולוגיה בפקולטה למדעי הבריאות באוניברסיטת בן-גוריון בנגב, אשר ביססה את מעמדה כאחת המחלקות המובילות בארץ בתחומה. הוא שימש כראש המחלקה במשך שנים רבות, ובמקביל ייסד את החטיבה למדעי היסוד בפקולטה, ואף עמד בראשה בין השנים 1981–1984.

בין השנים 1994–2000 נבחר סגל לדקאן הפקולטה אף על פי שאינו רופא. תחת ניהולו הוקמו בית הספר למדעי המעבדה הרפואית, המחלקה לרפואת חירום, בית הספר לרפואה בינלאומית בשיתוף עם אוניברסיטת קולומביה, ותוכנית לימודי תואר שני בבריאות הציבור. הוא אף יזם והקים את בית הספר לרוקחות.

סגל כתב כ-200 מאמרים מדעיים אשר פורסמו בכתבי עת יוקרתיים.

סגל נפטר מאירוע לבבי בשנת 2006.

== הנצחה ==
כיכר האור ע"ש פרופ' שרגא סגל פסלת: [[פאולה עובדיה]]
כיכר האור, בכניסה לשכונת רמות בסמוך לאוניברסיטת בן-גוריון בנגב קרויה על שמו של פרופ' שרגא סגל. בכיכר פסל פרי עבודתה של פאולה עובדיה.

== קישורים חיצוניים ==

* [https://in.bgu.ac.il/fohs/Pages/deans/Segal.aspx פרופ' שרגא סגל], באתר אוניברסיטת בן-גוריון בנגב
* 

קטגוריה:מיקרוביולוגים ישראלים
קטגוריה:אימונולוגים ישראלים
קטגוריה:בוגרי אוניברסיטת בר-אילן
קטגוריה:בעלי תואר דוקטור ממכון ויצמן למדע
קטגוריה:סגל אוניברסיטת בן-גוריון בנגב: מדעי הבריאות
קטגוריה:באר שבע: אישים
קטגוריה:ניצולי השואה
קטגוריה:ישראלים ילידי פולין
קטגוריה:חוקרי סרטן ישראלים
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1939
קטגוריה:ישראלים שנפטרו ב-2006
ילדים רוקדים במסיבה

ילדים רוקדים במסיבה, הוא ציור מעשה ידי נורמן רוקוול, ששימש כשער לגיליון ה-26 בינואר 1918 של הסאטרדיי איבנינג פוסט. <ref></ref> ציור זה גם נקרא ילד דורך על אצבע של ילדה וסלחי לי. הציור המקורי, שמן על בד בגודל 23x19 אינץ', נמצא באוסף של המוזיאון הלאומי לאיור אמריקאי .

== רקע ==
הציור מציג סיטואציה הומוריסטית אך מביכה בה ילד דורך בטעות על רגלה של ילדה תוך כדי ריקוד. הילדה מחזיקה את רגלה ומסתכלת על הילד בהבעה שנראית כאילו היא שואלת "למה עשית את זה?" נראה שהילד מנסה להתנצל, מחזיק את ידיו, כפות ידיו כלפי מעלה, לכיוון הילדה. לחייו האדומות מראות את המבוכה שלו מהמצב. ברקע רוקד זוג שני שנראה משועשע מהסצנה המתרחשת מולם. בגדיהם יוצרים תחושה של רשמיות.

== הערות שוליים ==

== קישורים חיצוניים ==

קטגוריה:נורמן רוקוול
קטגוריה:ציור אמריקאי
קטגוריה:ציור ריאליסטי
קטגוריה:ציורים משנות ה-1910
קדמוני הפה

קדמוני הפה (שם מדעי: Protostomia) היא קבוצה גדולה של בעלי חיים הכוללת את מרבית בעלי החיים הקיימים כיום כמו תולעים נימיות, פרוקי-רגליים, תולעים שטוחות, תולעים טבעתיות ורכיכות.

== תיאור ==
קדמוני הפה נבדלים מקבוצת שניוני הפה (Deuterostomia) בהתפתחות העוברית; בשניוני הפה הפתח הראשוני שנוצר בבלסטולה במהלך הפיכתה לגסטרולה יהפוך בהמשך לפי הטבעת בעוד שבקבוצת קדמוני הפה פתח זה יהפוך לפה; בעוד שבשניוני הפה ההתלמה (חלוקת התאים בעובר הצעיר) אינה דטרמיניסטית ורדיאלית, ההתלמה בקדמוני-הפה היא בדרך כלל דטרמיניסטית וספירלית; כמו כן, אופן יצירת חלל הקרביים (צלום; coelom) שונה - בשניוני-הפה חלל הקרביים מתפתח מכיסים בולטים פנימה מהקיר הדורסו-לטרלי של המעי הקדום, לעומת זאת בקדמוני-הפה חלל הקרביים מתפתח מנימים שצומחים מתוך המזודרם שאחר כך הופך לחלל פנימי (תהליך המכונה schizocoely).

== מיון ==
קדמוני הפה מחולקים לשתי קבוצות: אקדיסוזואה (Ecdysozoa) הכוללת פרוקי-רגליים, תולעים נימיות וקבוצות נוספות כמו נושאי ציפורניים וספירליה (Spiralia) הכוללת רכיכות, תולעים טבעתיות וקבוצות נוספות כמו תולעים שטוחות ותולעים קוצניות ראש.

האב הקדמון המשותף של קדמוני הפה ושניוני הפה היה כנראה בעל חיים דמויי תולעת. קדמוני הפה כוללים יותר מינים משניוני הפה והם התפצלו משניוני הפה לפני כ-600 מיליון שנה בתקופת האדיקר. הקבוצה כוללת את המערכות:
*תולעים קוצניות ראש (Acanthocephala)
*תולעים טבעתיות (Annelida)
*פרוקי-רגליים (Arthropoda)
*ברכיופודים (Brachiopoda)
*חיטחבים (Bryozoa)
*סיקליופורה (Cycliophora)
*אכיורה (Echiura)
*אנטופרוקטה (Entoprocta)
*גסטרוטריכה (Gastrotricha)
*גנתוסטומולידה (Gnathostomulida)
*קינורהינכה (Kinorhyncha)
*לוריסיפרה (Loricifera)
*מיקרוגנאטוזואה (Micrognathozoa)
*רכיכות (Mollusca)
*תולעים נימיות (Nematoda)
*תולעי שיער-סוס (Nematomorpha)
*תולעי חוטם (Nemertea)
*נושאי ציפורניים (Onychophora)
*אורתונקטידה (Orthonectida)
*פורונידה (Phoronida)
*תולעים שטוחות (Platyhelminthes)
*פריאפולידה (Priapulida)
*רומבוזואה (Rhombozoa)
*גלגיליות (Rotifera)
*תולעים סיפוניות (Sipuncula)
*דובוני מים (Tardigrada)

== קישורים חיצוניים ==

* 
== הערות שוליים ==

*
קטגוריה:בעלי חיים שתוארו ב-1908
קטגוריה:טקסונים שתוארו בידי קרל גרובן
דיוויזיית תכאוור ה-23

דיוויזיית תכאוור ה-23 (פרסית : لشگر ۲۳ تکاور) היא דיוויזיית תכאוור (כוחות מיוחדים) של צבא היבשה של הרפובליקה האסלאמית של איראן שבסיסה בפרנדכ, במחוז רובאט כרים בפרובינציית טהראן.<ref></ref>

== היסטוריה ==
דיוויזיית הסיירים ה-23 החלה את פעילותה בשם בריגדת הכוחות המיוחדים ה-23. ב-1979 לאחר המהפכה, גדלה מבריגדה לדיוויזיה. בהמשך נפרדה בריגדת הכוחות המיוחדים המוטסים 65 (בריגדת NOHED) מהדוויזיה והפכה ליחידה עצמאית.<ref></ref> בדיוויזיית הסיירים ה-23 יש כיום 2 חטיבות: חטיבת סיור 123 פרנדק <ref></ref>וחטיבת סיור 223.

=== הקמה ===
בשנות ה-30, תכננה איראן להקים יחידת סיירים, השאה הטיל את המשימה על מנוכר חוסרודאד. היחידה הוקמה לראשונה כבריגדת קומנדו ונקראה בריגדת הכוחות המיוחדים 23 הרכב היחידה היה: חמישה גדודים מבצעיים, גדוד תמיכה, חטיבת תקשורת ופלוגת אימונים. שמה שונה ליחידה זו "חטיבת הכוחות המיוחדים המוטסים 23", ושנה לאחר מכן נוספו למבנה חטיבה 23 נוספו שתי יחידות נוספות, כוח שחרור בני ערובה ופלגת לוחמה פסיכולוגית.<ref></ref>

== פעילות ==
במהלך מלחמת איראן-עיראק,<ref></ref> הדיוויזיה עסקה בעיקר בלחימה בחזית הצפונית לרבות סביב סרדשט, מערב אזרבייג'ן על מנת למנוע מכוחות צבא עיראק להתרכז בחזית הדרומית.<ref></ref>

ב-8 בינואר 2020, דיוויזיית תכאוור ה-23 הייתה אחראית לירי בשוגג על טיסה 752 של Ukraine International Airlines מעל טהראן, והרגה את כל 176 האנשים שהיו על המטוס.

==קישורים חיצוניים==

==הערות שוליים==

קטגוריה:איראן: יחידות מיוחדות
קטגוריה:אוגדות ודיוויזיות
קטגוריה:פרובינציית טהראן